# **DECIZIA ETAPEI DE ÎNCADRARE**

## Nr. număr din zz.ll.aaaa

**PROIECT**

Ca urmare a solicitării de emitere a acordului de mediu adresate de **SILCOTUB SA** , cu sediul în Str. B-DUL MIHAI VITEAZU, Nr. 93, Zalau, Judetul Sălaj, , înregistrată la APM Salaj cu nr. 4363/21.07.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 08.08.2016, că proiectul „**Construire atelier mentenanţă în hala OCTG”** propus a fi amplasat în mun. Zalău, b-dul Mihai Viteazul, nr. 93, jud. Sălaj, *nu se supune evaluării impactului asupra mediului şi nu se supune evaluării adecvate*.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** **proiectul se încadrează** în prevederile Hotărârii Guvernului nr. 445/2009, anexa nr. 2, pct. 10 lit. a) şi pct. 13, lit. a);

 **b)** **Caracteristicile proiectului**:

 b1) mărimea proiectului: - proiectul constă în construirea unui atelier de mentenanţă în incinta Halei OCTG Premium Line. Atelierul va avea regimul de înălţime parter si o suprafaţă de 60 mp, cu următoarele destinaţii:

* Atelier electric,
* Atelier mecanic pentru mici lucrări de întreţinere echipamente,
* Depozit piese de schimb,
* Scule, dispozitive.

Atelierul se va ridica direct pe pardoseala existentă în incinta halei de producţie OCTG. Structura de rezistenţă va fi alcătuită din cadre de beton armat, fundaţii izolate sub stâlpi, cu grinzi du fundare, planşeu din beton armat, acoperiş tip terasă necirculabilă. Închiderile exterioare se vor realiza din pereţi nestructuraţi din zidărie de bolţari de beton, cu grosimea de 20 cm, tămplăria din aluminiu cu geam termopan, iar finisajele exterioare vor consta în zidărie aparentă din bolţari de beton.

b2) cumularea cu alte proiecte: - nu este cazul;

 b3) utilizarea resurselor naturale:

-*alimentarea cu apă:*  nu este cazul.

- *alimentarea cu energie electrică:*  atelierul va fi racordat la reteaua de energie electrică existentă în hală;

 b4) evacuarea apelor uzate:

b5) producţia de deşeuri: conform Legii 211/2011, privind regimul deşeurilor :

- în perioada de execuţie a proiectului vor rezulta deşeuri care se vor colecta separat şi vor fi evacuate prin grija unităţii executante într-un depozit autorizat;

- lucrările necesare organizării de şantier: se vor face amenajări speciale (podine de lucru, parapeţi, dispozitive); toate dipozitivele, mecanismele şi utilajele vor fi verificate în conformitate cu normele în vigoare; asigurarea cu forţa de muncă calificată şi care să cunoască măsurile de protecţie a muncii în vigoare.

 b5) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

 b6) riscul de accident, ţinându-se seama în special de substanţele şi tehnologiile utilizate: - nu este cazul;

 **c)** **Localizarea proiectului**: loc. Zalău, b-dul Mihai Viteazul, nr. 93, jud. Sălaj,

c1) utilizarea existentă a terenului: conform certificatului de urbanism nr. 970 din 29.09.2015, emis de Primăria Municipiului Zalău, imobilul este constituit din teren particular cu hală de producţie OCTG autorizată cu AC nr. 97/12.03.2013, proprietatea SC Silcotub SA; cf. PUZ subzona unităţilor productive industriale mari şi mijlocii.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

 **d.** **Caracteristicile impactului potenţial**:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

 **Condiţiile de realizare a proiectului**:

Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor STAS 10009/1988, privind nivelul de zgomot.

Interzicerea depozitării direct pe sol a deşeurilor sau a materialelor cu pericol de poluare.

Realizarea reţelelor de canalizare etanşe pentru a preveni poluarea solului şi a pânzei freatice.

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef serviciu Avize, Acorduri, Autorizaţii,

ing. Gizella BALINT

Întocmit,

cons. Anca GROŞAN